د افغانی سرې میاشتې ټولنې له لوری د هلمند ولایت په باغران ولسوالۍ کې د (۲۱) یو ویشتو هغو سیلاب ځپلو کورنیو سره د غیر خوراکی توکو مرسته ترسره سوه چی په تیره اونۍ کی د ناڅاپه سیلابونو له امله تخریب سوی و* نن چهار شنبه د روان کال ۱۴۴۵ کال د محرم میاشت په (۱۵)مه چی د ۱۴۰۲ کال د اسد میاشتی له (۱۱) می نیټې سره سمون لری د افغانی سری میاشتی ټولنې له لوری د هلمند ولایت په باغران ولسوالۍ کی د ورستی سیلابونو له امله (۲۱) زیانمنوسو کورنیو سره د حالت اضطرار د غیر خوراکی توکو مرسته ترسره سوه چی د مرستې په جریان کی د یادی نماینده ګۍ د حوادثو مدیر او رضاکارانو هم حضور درلود. په وېشل سوی مرسته کی هرې کورنیو ته، پنځه تختې کمپلې ،یو سیټ د اشپزخانی سامان، او دوه عدده د اوبو ذخیره کولو بوشکی شاملې وی، دا مرسته د باغران ولسوالۍ په لیجک، او باشلنګ کلی کی تر سره سو. یادو سیلابونه په باغران ولسوالۍ کی خلګو ته د ډیرو مالی تاوانونو تر څنګ خلکو ته ځانی تاوانونه هم رسولی دی همداراز په یاد ولسوالۍ کی د اکثرو خلګو په سل ګونو جریبه زراعتی ځمکی هم له منځه وړل سوی دی. په یادو سیلابونو کی د(۳) درې تنه ماشوم په لیجک په کلی کی د یوی کورنۍ شهیدان سوی دی.او (۱) یو تن ماشوم په رشتی کلی په کاریز کی د یوی کورنۍ شهید سوی دی او د یوې کورنۍ سپین ږیری باندی دیوال د نړیدو له امله خپل ژوند دلاس ورکړی دی.چی د اکثریت خلګو برمې هم سره ګډې سوی دی.چی ډېر خلګ د اوبو د کمښت سره لاس او ګریوان دی.د یادی ولسوالۍ خلګ ډیر د غوربت په حال کې ژوند تیروی.چی د ډېرو خلګو لارې سړکونه هم له تخریب سوی دی. د هلمند د نشراتو مدیریت